wannaphong/clean_thaiwikipedia huggingface dataset:
# ฐานตั้งระบบขอบฟ้า
ฐานตั้งระบบขอบฟ้า  คือฐานตั้งที่ใช้สำหรับหันอุปกรณ์โดยหมุนไปตามระบบพิกัดขอบฟ้า ซึ่งประกอบด้วยแกนตั้งคือมุมเงย และแกนนอนคือมุมทิศ ฐานตั้งประเภทนี้มีโครงสร้างที่เรียบง่ายและต้นทุนต่ำ และสามารถใช้กับเครื่องมือต่าง ๆ เช่น กล้องโทรทรรศน์ กล้องถ่ายภาพ สายอากาศ หรือแผงเซลล์แสงอาทิตย์

 การประยุกต์ใช้ 
 ภูมิมาตรศาสตร์ 
กล้องโทรทรรศน์ที่ใช้ฐานตั้งระบบขอบฟ้าสามารถใช้ในภูมิมาตรศาสตร์ เป็นเครื่องมือสำคัญในงานวัดค่าเพื่อการก่อสร้าง โดยเฉพาะในสถานที่ที่ยากต่อการเข้าถึง

 ดาราศาสตร์ 
right|thumb|333x333px| กล้องโทรทรรศน์แบบนิวตันที่ติดตั้งบนฐานตั้งระบบขอบฟ้า
เมื่อใช้ในกล้องโทรทรรศน์ดาราศาสตร์ ข้อได้เปรียบที่สำคัญที่สุดของฐานตั้งแบบนี้คือความเรียบง่ายของการออกแบบกลไก ส่วนข้อเสียเปรียบหลักคือไม่สามารถติดตามแกนการหมุนได้เหมือนอย่างฐานตั้งระบบศูนย์สูตร โดยวัตถุที่เคลื่อนที่ในท้องฟ้ายามค่ำคืน เนื่องจากการหมุนของโลก ถ้าเป็นฐานตั้งระบบศูนย์สูตรจะแค่หมุนแกนเดียวด้วยความเร็วคงที่เพื่อติดตามวัตถุท้องฟ้า ฐานตั้งระบบขอบฟ้าไม่เพียงแต่ต้องหมุนแกนสองแกนไปพร้อมกันเท่านั้น แต่ยังต้องเปลี่ยนความเร็วในการหมุนในแกนต่าง ๆ ไปตลอดเวลา และยังจำเป็นต้องหมุนมุมของขอบเขตการมองเห็นอีกด้วย แต่เนื่องจากการพัฒนาเทคโนโลยีอิเล็กทรอนิกส์ และระบบขับเคลื่อนสองแบบดิจิทัลได้ขจัดข้อบกพร่องนี้ ดังนั้นกล้องโทรทรรศน์รูรับแสงขนาดใหญ่จำนวนมากในหอดูดาวสมัยใหม่จึงใช้ฐานตั้งระบบขอบฟ้า เพื่อลดการสูญเสียความแม่นยำซึ่งเกิดจากการเสียรูปทางกล

สำหรับในกล้องโทรทรรศน์ที่ใหญ่ ต้นทุนของการติดตั้งฐานตั้งระบบศูนย์สูตรนั้นสูงมาก ดังนั้นจึงถูกแทนที่ด้วยฐานตั้งระบบขอบฟ้าที่ควบคุมด้วยคอมพิวเตอร์ โครงสร้างที่เรียบง่ายของฐานตั้งระบบขอบฟ้าสามารถลดต้นทุนได้อย่างมาก ซึ่งเพียงพอที่จะนำมาใช้เพื่อพัฒนากลไกการติดตามและชี้ภาพที่ดีขึ้น ฐานตั้งระบบขอบฟ้ายังสามารถลดราคาโครงสร้างของโดมที่คลุมล้อมกล้องโทรทรรศน์ด้วย

รวมถึงกล้องโทรทรรศน์ดาราศาสตร์ที่สร้างขึ้นเองโดยนักดาราศาสตร์สมัครเล่นบางรุ่นซึ่งออกแบบมาเป็นพิเศษสำหรับการสังเกตการณ์ด้วยภาพที่มีกำลังขยายต่ำก็ยังใช้ฐานตั้งระบบขอบฟ้า เพื่อลดต้นทุนและน้ำหนัก เช่น กล้องโทรทรรศน์แบบดอปสัน และ กล้องโทรทรรศน์แบบ GoTo
# มาสึมิ ทาซาวะ
มาสึมิ ทาซาวะ (田澤 茉純たざわ ますみ, 22 พฤศจิกายน 1993 –) เป็น นักพากย์หญิงชาวญี่ปุ่น สังกัดสมาคมสหกรณ์ผู้บริโภคนักแสดงโตเกียว เกิดที่จังหวัดคานางาวะ มีชื่อเล่นว่า มาสึมิน (ますみん) หรือ ซูจัง (すーちゃん)

 ชีวประวัติ 
เข้าศึกษาในสตูดิโอนักพากย์ไฮเกียวในปี 2011 เป็นนักเรียนรุ่น 39 เดิมทีเคยเข้าเรียนที่โรงเรียนฝึกสอนอีกแห่งในขณะที่เรียนอยู่ชั้นมัธยมปลาย แต่เนื่องจากมีกฎว่านักเรียนมัธยมปลายไม่สามารถเข้าร่วมสังกัดทำงานจริงได้จึงได้ลาออกแล้วมาอยู่สตูดิโอนักพากย์ไฮเกียวซึ่งสามารถสร้างผลงานได้ในระยะเวลาสั้น ๆ ครั้งโดยไม่คำนึงถึงอายุ ในปี 2012 ได้เข้าสังกัดไฮเกียว

เดิมทีอยากจะแสดงละครเวที แต่เนื่องจากอยากเล่นบทผู้ใหญ่ซึ่งเธอไม่สามารถเล่นได้เนื่องจากตัวเล็ก สูงแค่ 149 ซม.（2017年4月2日時点のアーカイブ） แต่เมื่อมาเป็นนักพากย์จึงสามารถสวมบทบาทแบบไหนก็ได้ ไม่เพียงแต่บทเด็กผู้หญิงเท่านั้น แต่ยังรวมถึงหญิงสาวที่เป็นผู้ใหญ่และแม้กระทั่งบทคนแก่ด้วย จึงถือว่าความปรารถนาเป็นจริงแล้ว

 ผลงานพากย์ 
 ห้องเช่าป่วนก๊วนคนแปลก!? (คุราโนะ คิริฮะ)
 VALKYRIE DRIVE -MERMAID- (ชิงุเระ คาสึมิ)
 ยามาดะคุงกับแม่มดทั้ง 7 (ไซอนจิ ริกะ)
 ไอดอลมาสเตอร์ ซินเดอเรลลาเกิร์ลส์ (ฮามางุจิ อายาเมะ)
 ก็บอกว่าขอแค่ค่าเฉลี่ยไงล่ะคะ! (พอลีน)
# อียิปต์ล่าง
thumb|240px|แผนที่อียิปต์ล่างพร้อมเขตปกครองท้องถิ่นทางประวัติศาสตร์

อียิปต์ล่าง  เป็นภูมิภาคทางเหนือสุดของอียิปต์ ประกอบด้วยพื้นที่ดินดอนสามเหลี่ยมปากแม่น้ำไนล์อันอุดมสมบูรณ์กั้นระหว่างอียิปต์บนกับทะเลเมดิเตอร์เรเนียน ในอดีตกาล แม่น้ำไนล์แยกออกเป็นเจ็ดสาขาที่บริเวณดินดอนสามเหลี่ยมปากแม่น้ำในอียิปต์ล่าง

อียิปต์ล่างแบ่งออกเป็นเขตปกครองท้องถิ่น (nome) ต่าง ๆ และเริ่มเจริญก้าวหน้าในฐานะอารยธรรมในช่วงหลัง 3,600 ปีก่อนคริสต์ศักราชCarl Roebuck, The World of Ancient Times (Charles Scribner's Sons: New York, 1966) p. 52-53. ในปัจจุบันมีลำคลองหลักสองสายที่ไหลผ่านดินดอนสามเหลี่ยมปากแม่น้ำไนล์ คือ คลองมะห์มูดียะฮ์ (คลองอากาโทส ไดมอน โบราณ) และคลองมุวัยส์ ("ทางน้ำของโมเสส")
# แกนหมุนของโลก
thumb|240x240px| การเอียงของแกนหมุนของโลก โดยแกนหมุน (เส้นทึบ) จะเอียงทำมุมประมาณ 23.4 องศาเมื่อเทียบกับแกนการหมุนรอบดวงอาทิตย์ (เส้นประ)
แกนหมุนของโลก  คือแกนที่โลกหมุนรอบตัวเองและหมายถึงเส้นตรงที่ไม่เคลื่อนที่ระหว่างขั้วโลกเหนือและขั้วโลกใต้ นอกจากโลกแล้ว ดาวเคราะห์และดาวบริวาร อื่นก็มีแกนของการหมุนรอบตัวเองเช่นกัน

แกนหมุนของโลกเอียงประมาณ 23.4 องศา เมื่อเทียบกับแกนการหมุนรอบดวงอาทิตย์国立科学博物館 「天王星は横倒しにまわっているって本当ですか？」  และทำมุม 66.6 องศาเมื่อเทียบกับระนาบสุริยวิถีkotobank - 小学館・日本大百科全書(ニッポニカ) 「地軸」
# ยศทหารบกกองทัพปลดปล่อยประชาชน
ตารางต่อไปนี้คือยศทหารบกของกองทัพปลดปล่อยประชาชนของสาธารณรัฐประชาชนจีน
ระบบชั้นยศในปัจจุบัน
ระบบชั้นยศในปัจจุบัน เริ่มใช้งานตั้งแต่ปี 1988 

ชั้นสัญญาบัตร
ชั้นยศ <small>ซ่างเจี้ยง <small>จงเจี้ยง <small>ซ่าวเจี้ยง <small>ต้าเซี่ยว <small>ซ่างเซี่ยว <small>จงเซี่ยว <small>ซ่าวเซี่ยว <small>ซ่างเว่ย <small>จงเว่ย <small>ซ่าวเว่ย <small>ซื่อหยวน อังกฤษ General Lieutenant general Major general Senior colonel Colonel Lieutenant colonel Major Captain First lieutenant Second lieutenant Officer cadet ไทย พลเอก พลโท พลตรี พันเอกพิเศษ พันเอก พันโท พันตรี ร้อยเอก ร้อยโท ร้อยตรี นักเรียนนายร้อยอินทรธนู 50px 50px 50px 50px 50px 50px 50px 50px 50px 50px 50px

ชั้นต่ำกว่าสัญญาบัตร
 ชั้นยศ <small>อีจี๋จุนชื่อจ่าง <small>เอ้อจี๋จุนชื่อจ่าง <small>ซันจี๋จุนชื่อจ่าง <small>ซื่อจี๋จุนชื่อจ่าง <small>ซ่างชื่อ <small>จงชื่อ <small>เซี่ยชื่อ <small>ซ่างเติ่งปิง <small>เลี่ยปิง อังกฤษ Master sergeant first class Master sergeant second class Master sergeant third class Master sergeant fourth class Staff sergeant Sergeant Corporal Lance Corporal Private ไทย จ่าสิบเอกพิเศษ จ่าสิบเอก จ่าสิบโท จ่าสิบตรี สิบเอก สิบโท สิบตรี พลทหาร พลทหารใหม่อินทรธนู 50px 50px 50px 50px 50px 50px 50px 50px 50px

ระบบชั้นยศในอดีต
ระบบชั้นยศในอดีตเริ่มใช้งานตั้งแต่ปี 1955 โดยรับเอาระบบยศทหารของสหภาพโซเวียต ต่อมาในปี 1965 เกิดการปฏิวัติวัฒนธรรม และมีคำสั่งให้ยกเลิกการใช้งานยศทหารทั้งหมด เนื่องจากถูกมองว่าเป็นสัญลักษณ์ของชนชั้นในกองทัพ 
ชั้นยศ <small>ต้าหยวนช่วย <small>หยวนช่วย <small>ต้าเจี้ยง <small>ซ่างเจี้ยง <small>จงเจี้ยง <small>ซ่าวเจี้ยง <small>ต้าเซี่ยว <small>ซ่างเซี่ยว <small>จงเซี่ยว <small>ซ่าวเซี่ยว <small>ต้าเว่ย <small>ซ่างเว่ย <small>จงเว่ย <small>ซ่าวเว่ย <small>ซื่อหยวน อังกฤษ Grand marshal Marshal Senior General General Lieutenant general Major general Senior colonel Colonel Lieutenant colonel Major Senior Captain Captain First lieutenant Second lieutenant Officer cadet ไทย จอมพลสูงสุด จอมพล พลเอกพิเศษ พลเอก พลโท พลตรี พันเอกพิเศษ พันเอก พันโท พันตรี ร้อยเอกพิเศษ ร้อยเอก ร้อยโท ร้อยตรี นักเรียนนายร้อยอินทรธนู 50px 50px 50px 50px 50px 50px 50px 50px 50px 50px 50px 50px 50px 50px 50px

ในยามที่มีการสถาปนาระบบยศทหารข้างต้นนี้ มีการเสนอมอบจอมพลสูงสุดให้แก่ประธานเหมา เจ๋อตง แต่เขายืนกรานปฏิเสธ

ดูเพิ่ม
 ยศตำรวจสาธารณรัฐประชาชนจีน
 ยศตำรวจสาธารณรัฐจีน
 ยศทหารสาธารณรัฐจีน (ไต้หวัน)
# สมาพันธ์ทินิส
สมาพันธ์ทินิส เป็นศัพท์ทางไอยคุปต์วิทยาสำหรับเรียกการรวมตัวของชนเผ่าในสมัยอียิปต์โบราณ เป็นที่เชื่อกันว่าได้เกิดขึ้นก่อนหน้าการรวมอาณาจักรอียิปต์บนอย่างเต็มรูปแบบ ราว 3100 ปีก่อนคริสตกาล โดยผู้นำของสมาพันธ์ทินิสก็น่าจะเป็นหัวหน้าชนเผ่า สมาพันธ์ทินิสมีฐานอำนาจอยู่ที่เมืองทินิส ซึ่งภายหลังจะถูกผนวกเข้าเป็นอาณาจักรรวมที่เรียกว่า "อียิปต์บนและล่าง"

หลักฐานของ "สมาพันธ์ทินิส" ส่วนใหญ่เป็นการสันนิษฐานและส่วนหนึ่งอาศัยหลักฐานจากบันทึกของมาเนโธ ซึ่งนักไอยคุปต์วิทยาสมัยใหม่ได้ตั้งหลายสมมติฐานแข่งขันกันเพื่ออธิบายเหตุการณ์ที่เกิดขึ้นในช่วง "อียิปต์ยุคก่อนประวัติศาสตร์" ที่คาดคะเนซึ่งน่าจะนำไปสู่การรวมอาณาจักรอียิปต์ในช่วงราชวงศ์ที่หนึ่งแห่งอียิปต์ นักวิชาการหลายคนในปัจจุบันได้กล่าวถึงหลักฐานของ "ราชวงศ์ที่ศูนย์" ที่สถาปนาขึ้นก่อนหน้าราชวงศ์ที่หนึ่งนั้น คำว่า "ราชวงศ์ที่ศูนย์ศูนย์" ยังใช้กับช่วงเวลาก่อนหน้าการสถาปนาราชวงศ์ที่ศูนย์ที่เกี่ยวข้องกับพื้นที่อบีดอส-ทินิส และอาจจะสอดคล้องกับ "สมาพันธ์ทินิส"van den Brink 1992: vi คำว่า "ราชวงศ์ที่ศูนย์" และโดยเฉพาะอย่างยิ่ง "ราชวงศ์ที่ศูนย์ศูนย์" มักถูกมองว่าเป็นเรื่องขบคิดขบขัน แต่มักจะถูกใช้ในกรณีที่ไม่มีคำที่ตกลงใช้กันมากกว่านี้

ในแง่โบราณคดี สมาพันธ์ทินิสจะสื่อถึงช่วงเวลา "สมัยนะกอดะฮ์ที่ 3"

สมาพันธ์ทินิสได้ปรากฏในเกมคอมพิวเตอร์ชื่อว่า ฟาโรห์
# ขั้วท้องฟ้า
thumb|300x300px| เส้นทางการเคลื่อนย้ายขั้วท้องฟ้าเหนือบนทรงกลมท้องฟ้าโดยมีศูนย์กลางอยู่ที่ขั้วโลกเหนือของระบบพิกัดสุริยวิถีเนื่องจากการเคลื่อนถอยของวิษุวัต
ขั้วท้องฟ้าศัพท์บัญญัติสำนักงานราชบัณฑิตยสภา หรือ ขั้วฟ้า  คือจุดที่แกนหมุนของโลกและทรงกลมท้องฟ้าตัดกัน มี 2 จุดคือขั้วท้องฟ้าเหนือ หรือ ขั้วฟ้าเหนือ  ในซีกฟ้าเหนือ และ ขั้วท้องฟ้าใต้ หรือ ขั้วฟ้าใต้  ในซีกฟ้าใต้ ซึ่งยื่นมาจากขั้วโลกเหนือและขั้วโลกใต้ของแกนโลก ตามลำดับ ขณะที่โลกหมุนรอบตัวเอง วัตถุท้องฟ้าทั้งหมดก็จะดูเหมือนกับว่ากำลังโคจรรอบขั้วท้องฟ้าซึ่งอยู่นิ่ง

ขั้วท้องฟ้ายังเป็นขั้วของระบบพิกัดศูนย์สูตรด้วย โดยมีค่ามุมเดคลิเนชัน +90° ที่ขั้วท้องฟ้าเหนือ และเดคลิเนชัน -90° ที่ขั้วท้องฟ้าใต้ แม้ว่าขั้วท้องฟ้าดูเหมือนจะคงที่ แต่ในความเป็นจริงแล้วมีการเคลื่อนที่เป็นวงกลมเนื่องจากการเคลื่อนถอยของวิษุวัต โดยมีคาบการหมุนเป็น 25,700 ปี ดังนั้นดาวที่อยู่ที่ขั้วท้องฟ้าก็จะเปลี่ยนแปลงไปเรื่อย ๆ ไม่ใช่สิ่งถาวร

แกนโลกยังมีการเคลื่อนที่เนื่องจากสาเหตุอื่น ๆ อีกด้วย จึงทำให้ขั้วท้องฟ้ามีการขยับเขยื้อนเล็กน้อย เช่น การส่าย ความเอียงของแกน เป็นต้น นอกเหนือจากการเคลื่อนที่ที่กล่าวข้างต้นแล้ว ตัววัตถุท้องฟ้าเองก็มีเปลี่ยนแปลงในช่วงเวลาที่ยาวนานเนื่องมาจากการเคลื่อนที่เฉพาะด้วย

คำว่าขั้วท้องฟ้ายังสามารถนำไปใช้กับดาวเคราะห์ดวงอื่นได้ด้วย โดยใช้แนวคิดเดียวกัน เนื่องจากดาวเคราะห์ในเอกภพมีแกนการหมุนของตัวเองแตกต่างกันไป ขั้วท้องฟ้าจึงอยู่ในตำแหน่งต่าง ๆ ที่แตกต่างไปจากโลก และพารัลแลกซ์ก็ยังทำให้ตำแหน่งปรากฏของดาวแตกต่างจากตำแหน่งบนโลกด้วย
# อียิปต์บน
อียิปต์บน (, ย่อเป็น , , เสียงอ่านท้องถิ่น:) เป็นภูมิภาคทางใต้ของอียิปต์ ประกอบด้วยพื้นที่หุบแม่น้ำไนล์ทางตอนใต้ของดินดอนสามเหลี่ยมปากแม่น้ำไนล์และเส้นขนานที่ 30 องศาเหนือ ดังนั้นจึงกินพื้นที่ของหุบแม่น้ำไนล์ทั้งหมดจากทางใต้ของกรุงไคโรไปจนถึงทะเลสาบนาศิร (ซึ่งเป็นทะเลสาบที่เกิดการสร้างเขื่อนอัสวาน)

ในสมัยอียิปต์โบราณ อียิปต์บนเป็นที่รู้จักกันในนาม tꜣ šmꜣw ซึ่งแปลตามตามตัวอักษรว่า "ดินแดนแห่งต้นอ้อ" หรือ "ดินแดนแห่งต้นกก" เชื่อกันว่าได้รวมกันเป็นปึกแผ่นในอาณาจักรอียิปต์โบราณ คาดว่าโดยผู้ปกครองสมาพันธ์ทินิสซึ่งได้รวบรวมนครรัฐที่เป็นคู่แข่งทางการเมืองในสมัยนะกอดะฮ์ที่ 3 (ประมาณ 3,200–3,000 ปีก่อนคริสต์ศักราช) และการรวมเป็นอาณาจักรเดียวกันกับอียิปต์ล่างจะนำไปสู่สมัยราชวงศ์ตอนต้นแห่งอียิปต์Brink, Edwin C. M. van den (1992). The Nile Delta in Transition: 4th.-3rd. Millennium B.C. : Proceedings of the Seminar Held in Cairo, 21.-24. October 1990, at the Netherlands Institute of Archaeology and Arabic Studies. E.C.M. van den Brink. . อียิปต์บนและอียิปต์ล่างเกี่ยวพันกันในสัญลักษณ์ของอำนาจอธิปไตยของฟาโรห์ เช่น มงกุฎคู่ที่เรียกว่าสเกนต์ (Pschent)Griffith, Francis Llewellyn, A Collection of Hieroglyphs: A Contribution to the History of Egyptian Writing, the Egypt Exploration Fund 1898, p.56 อียิปต์บนยังคงเป็นภูมิภาคทางประวัติศาสตร์ ถึงแม้ว่าจะผ่านพ้นสมัยคลาสสิกไปแล้ว
# โรงไฟฟ้าพลังน้ำกาคอว์กา
โรงไฟฟ้าพลังน้ำกาคอว์กา  เป็นโรงไฟฟ้าพลังน้ำไหลผ่านและเขื่อนกั้นแม่น้ำนีเปอร์ในเมืองนอวากาคอว์กา แคว้นแคร์ซอน ประเทศยูเครน วัตถุประสงค์หลักของเขื่อนนี้คือการผลิตไฟฟ้าพลังน้ำ การชลประทาน และการเดินเรือ เขื่อนนี้เป็นเขื่อนที่ 6 และเขื่อนสุดท้ายในกลุ่มเขื่อนขั้นบันไดนีเปอร์ ช่องทางน้ำลึกของเขื่อนเปิดให้มีการขนส่งสินค้าทางเรือทั้งขาขึ้นและขาล่อง สิ่งอำนวยความสะดวกบริเวณเขื่อนได้แก่สวนฤดูหนาวเป็นต้น บนสันเขื่อนมีทางหลวงสาย P47 และทางรถไฟทอดผ่านแม่น้ำนีเปอร์

ในเดือนตุลาคม พ.ศ. 2558 โรงไฟฟ้าพลังน้ำกาคอว์กามีพนักงาน 241 คน และใน พ.ศ. 2562 เขื่อนทำกำไรได้โดยนำเงิน 6.1 ล้านฮรึวญาเข้าสู่งบประมาณรัฐบาลท้องถิ่น และนำเงิน 44.6 ล้านฮรึวญาเข้าสู่รายได้ประชาชาติ

ในเช้าวันที่ 6 มิถุนายน พ.ศ. 2566 โครงสร้างสำคัญของเขื่อนถูกทำลายโดยน่าจะมีสาเหตุมาจากการระเบิดใกล้ใจกลางเขื่อน ส่งผลให้มีมวลน้ำมหาศาลไหลทะลักลงมาทางปลายน้ำ
# ระบบพิกัดศูนย์สูตร
ระบบพิกัดศูนย์สูตร  เป็นระบบพิกัดทรงกลมท้องฟ้าที่แสดงถึงตำแหน่งของวัตถุทางดาราศาสตร์ ที่ใช้กันอย่างแพร่หลายที่สุด

พิกัดเส้นศูนย์สูตรประกอบด้วยค่าพิกัดสองค่าต่อไปนี้

 ไรต์แอสเซนชัน  หรือ มุมชั่วโมง 
 เดคลิเนชัน 

ระบบพิกัดศูนย์สูตรมีความสัมพันธ์อย่างใกล้ชิดกับละติจูดและลองจิจูดของพื้นผิวโลกในระบบพิกัดท้องฟ้า เนื่องจากระบบพิกัดศูนย์สูตรมีระนาบอ้างอิงและขั้วเดียวกันกับระบบละติจูดและลองจิจูด เส้นวงกลมใหญ่ที่เทียบเท่ากับเส้นศูนย์สูตรของโลกบนทรงกลมท้องฟ้าเรียกว่า เส้นศูนย์สูตรท้องฟ้า ในทำนองเดียวกัน จุดที่เทียบเท่ากับขั้วโลกเหนือและขั้วโลกใต้ของโลกเรียกว่า ขั้วท้องฟ้าเหนือ และ ขั้วท้องฟ้าใต้

มุมในระบบพิกัดศูนย์สูตรที่สอดคล้องกับละติจูดของระบบพิกัดผิวโลกคือ เดคลิเนชัน มีหน่วยเป็นองศาโดยนับ 0 องศาที่เส้นศูนย์สูตรท้องฟ้า ในขณะที่ค่ามุมในแนวรอบแกนหมุน (สอดคล้องกับลองจิจูด) ของระบบพิกัดศูนย์สูตรนั้นมีการใช้อยู่ 2 แบบ อาจใช้ ไรต์แอสเซนชัน หรือใช้ มุมชั่วโมง แล้วแต่ความสะดวก ทั้งสองมีความแตกต่างกันดังต่อไปนี้

 ระบบมุมชั่วโมงจะขึ้นอยู่กับพื้นโลก นั่นคือเมื่อสังเกตจุดหนึ่งบนทรงกลมท้องฟ้าจากผู้สังเกตการณ์ที่ลองจิจูดและละติจูดจุดหนึ่ง ค่าของมุมชั่วโมงจะคงที่เสมอ
 ไรต์แอสเซนชันจะหมุนไปตามการหมุนรอบตัวเองของโลก นั่นคือค่าของไรต์แอสเซนชันนั้นคงที่เมื่อเทียบกับวัตถุบนทรงกลมท้องฟ้า (แม้ว่าที่จริงก็ไม่ได้คงที่อย่างสมบูรณ์ เนื่องจากมีการเคลื่อนถอยของวิษุวัต และ การส่าย) ดังนั้น ไรต์แอสเซนชันบนทรงกลมท้องฟ้าจึงดูเหมือนมีการเคลื่อนที่ไปพร้อมกับดาว

ไรต์แอสเซนชันแสดงถึงระยะทางเชิงมุมระหว่างเทห์ฟากฟ้ากับจุดวสันตวิษุวัต โดยทิศตะวันออกมีค่าเป็นบวก

โดยปกติแล้วไรต์แอสเซนชันจะวัดเป็นหน่วยชั่วโมงแทนที่จะเป็นองศา ซึ่งแตกต่างจากลองจิจูดของโลก ที่กำหนดแบบนี้เพราะการเคลื่อนที่ในตอนกลางวันที่ชัดเจนของระบบพิกัดเส้นศูนย์สูตรนั้นสัมพันธ์อย่างใกล้ชิดกับเวลาและมุมชั่วโมงของดาวฤกษ์ เนื่องจากทรงกลมท้องฟ้าหมุนครบหนึ่งรอบใน 24 ชั่วโมง ดังนั้น 1 ชั่วโมงไรต์แอสเซนชันจึงมีค่าเท่ากับ (360 องศา / 24 ชั่วโมง) = 15 องศา

เนื่องจากแกนหมุนของโลกเปลี่ยนแปลงไปเรื่อย ๆ เพราะมีการหมุนควงของแกน เมื่อต้องจัดการกับข้อมูลการสังเกตการณ์ที่ห่างกันเป็นระยะเวลาหลายปี จึงจำเป็นต้องระบุต้นยุคอ้างอิงเมื่อระบุตำแหน่งพิกัดของเทห์ฟากฟ้า เช่น ดาวเคราะห์ ดาวฤกษ์ และ ดาราจักร ในปัจจุบันมักใช้ J2000.0 แต่ในการสังเกตการณ์ในยุคเก่ากว่านั้นมักใช้ B1950.0

 การนิยามใหม่ 
แค่เดิมนั้นค่าไรต์แอสเซนชันถูกนิยามโดยจุดวสันตวิษุวัต ดังนั้นการนิยามจุดวสันตวิษุวัตนี้ให้แน่ชัดจึงมีความสำคัญเป็นอย่างมาก แต่จุดนี้ถูกนิยามขึ้นจากความสัมพันธ์ระหว่างเส้นศูนย์สูตรท้องฟ้ากับระนาบสุริยวิถีซึ่งเปลี่ยนแปลงไปเนื่องจากการหมุนควงของโลก

เพื่อแก้ปัญหานี้ สหพันธ์ดาราศาสตร์สากล ได้กำหนดให้ใช้ระบบอ้างอิงท้องฟ้าระหว่างประเทศ (ICRS) ซึ่งทำให้สามารถระบุไรต์แอสเซนชันได้โดยไม่ต้องสนระนาบสุริยวิถี ICRS ถูกกำหนดโดยวัตถุท้องฟ้าที่ปล่อยคลื่นวิทยุที่อยู่ห่างไกล (ส่วนใหญ่เป็นเควซาร์) การเปลี่ยนแปลงคำจำกัดความนี้ได้เริ่มใช้ตั้งแต่วันที่ 1 มกราคม 2009 และลองจิจูดสุริยคติของเทห์ฟากฟ้าต่าง ๆ ตามคำนิยามใหม่นี้ใหม่จะมีค่ามากกว่าแบบเก่าไป 50 มิลลิพิลิปดาเสมอ
# จุดศารทวิษุวัต
จุดศารทวิษุวัต หรือ จุดแรกของกลุ่มดาวคันชั่ง  คือหนึ่งในจุดสองจุดที่สุริยวิถีตัดกันกับเส้นศูนย์สูตรท้องฟ้า (อีกจุดคือจุดวสันตวิษุวัต) นอกจากนี้ยังอาจใช้เรียกจุดในวงโคจรของโลกรอบดวงอาทิตย์ด้วย ในอดีตจุดนี้เคยอยู่ในกลุ่มดาวคันชั่ง แต่ปัจจุบันอยู่ในกลุ่มดาวหญิงสาว

ที่จุดนี้ค่าลองจิจูดสุริยวิถีมีค่าเป็น 180 องศา และช่วงเวลาที่ดวงอาทิตย์ผ่านจุดนี้จะเรียกว่า ศารทวิษุวัต ณ จุดเวลานั้น ดวงอาทิตย์ดูเหมือนจะเคลื่อนผ่านเหนือหัวเมื่อมองจากเส้นศูนย์สูตรของโลก และยังเป็นช่วงที่แกนหมุนของโลก และทิศทางของดวงอาทิตย์ทำมุมฉากกันอีกด้วย

เนื่องจากประเทศไทยและประเทศอื่น ๆ ส่วนใหญ่ใช้ปฏิทินเกรกอเรียน โลกจึงอาจไม่ได้ผ่านจุดศารทวิษุวัตในวันเดียวกันของทุกปี เนื่องจากปีอธิกสุรทิน การเคลื่อนถอยของวิษุวัตจากการหมุนควงของแกนโลก และสาเหตุอื่น ๆ ดังนั้นวันที่ดวงอาทิตย์ผ่านจุดศารทวิษุวัตจึงแตกต่างกันไปในแต่ละปี และนอกจากนี้แล้ว เนื่องจากความแตกต่างของเขตเวลา วันที่ผ่านจุดศารทวิษุวัตก็ยังจะต่างกันไปตามที่ต่าง ๆ บนโลกโดยมีเส้นแบ่งเขตวันสากลเป็นตัวแบ่ง
# มุโดน
มุโดน  เป็นเมืองในรัฐมอญ ทางตะวันออกเฉียงใต้ของประเทศพม่า จากมอละมไยน์ไปทางใต้  ตั้งอยู่ริมทางหลวงที่เชื่อมไปยังมอละมไยน์ ถึงตาน-พยูซะยะ
, ไจคะมี และหาดเซะเซ

 ศัพทมูลวิทยา 
"มุโดน" มาจากศัพท์ภาษามอญ จาก "มุเดิง"พระนอนใหญ่ที่สุดในโลกแห่งรัฐมอญ รามัญคดี - MON Studies  ซึ่งแปลว่า "ยอดเค็ม"

 สถานที่ท่องเที่ยว 
พระนอนวินเซน ซึ่งเป็นพระนอนที่ใหญ่ที่สุดในโลกเป็นสถานที่ท่องเที่ยวสำคัญในมุโดน พระนอนอยู่ชิดถนนพร้อมด้วยรูปปั้นพระอรหันต์สาวกขนาดเท่าคนจริง 500 องค์ พระนอนมีความยาว  และสูง  ภายในมีห้องต่าง ๆ มากมายพร้อมรูปจำลองคำสอนทางพระพุทธศาสนา ในปี พ.ศ. 2563 พระนอนองค์ที่สอง ที่มีขนาดใกล้เคียงกับพระนอนวินเซนตอยา กำลังอยู่ในระหว่างการก่อสร้าง

สถานที่ท่องเที่ยวอื่น ๆ ได้แก่เจดีย์กานจี้, ทะเลสาบกานจี้, วัดป่าจอนจอนจา, หมู่บ้านวัฒนธรรมมอญที่กะมาแวะ และเขาหินปูนเจาะตะลอน กับ เขายาดะนา 

 ประเพณี 
ผู้หญิงในท้องถิ่นมีชื่อเสียงในการทอผ้าสีแดงลายตารางหมากรุก ลวดลายตามขนบประเพณีโลนจีมอญโดยเครื่องทอผ้าแบบดั้งเดิม

 คลังภาพ
# ยศทหารอากาศกองทัพปลดปล่อยประชาชน
ตารางต่อไปนี้คือยศทหารอากาศของกองทัพปลดปล่อยประชาชนของสาธารณรัฐประชาชนจีน

ระบบชั้นยศในปัจจุบัน
ระบบชั้นยศในปัจจุบัน เริ่มใช้งานตั้งแต่ปี 1988 

ชั้นสัญญาบัตร
ชั้นยศ <small>คงจุนซ่างเจี้ยง <small>คงจุนจงเจี้ยง <small>คงจุนซ่าวเจี้ยง <small>คงจุนต้าเซี่ยว <small>คงจุนซ่างเซี่ยว <small>คงจุนจงเซี่ยว <small>คงจุนซ่าวเซี่ยว <small>คงจุนซ่างเว่ย <small>คงจุนจงเว่ย <small>คงจุนซ่าวเว่ย <small>คงจุนซื่อหยวน อังกฤษ Air ForceGeneral Air ForceLieutenant general Air ForceMajor general Air ForceSenior colonel Air ForceColonel Air ForceLieutenant colonel Air ForceMajor Air ForceCaptain Air ForceFirst lieutenant Air ForceSecond lieutenant Air Officer cadet ไทย พลอากาศเอก พลอากาศโท พลอากาศตรี นาวาอากาศเอกพิเศษ นาวาอากาศเอก นาวาอากาศโท นาวาอากาศตรี เรืออากาศเอก เรืออากาศโท เรืออากาศตรี นักเรียนนายเรืออากาศอินทรธนู 50px 50px 50px 50px 50px 50px 50px 50px 50px 50px 50px

ชั้นต่ำกว่าสัญญาบัตร
ชั้นยศ คงจุนอีจี๋จุนชื่อจ่าง คงจุนเอ้อจี๋จุนชื่อจ่าง คงจุนซันจี๋จุนชื่อจ่าง คงจุนซื่อจี๋จุนชื่อจ่าง คงจุนซ่างชื่อ คงจุนจงชื่อ คงจุนเซี่ยชื่อ คงจุนซ่างเติ่งปิง คงจุนเลี่ยปิง อังกฤษ Air ForceMaster sergeant first class Air ForceMaster sergeant second class Air ForceMaster sergeant third class Air ForceMaster sergeant fourth class Air ForceStaff sergeant Air ForceSergeant Air ForceCorporal Privatefirst class Private ไทย พันจ่าอากาศเอกพิเศษ พันจ่าอากาศเอก พันจ่าอากาศโท พันจ่าอากาศตรี จ่าอากาศเอก จ่าอากาศโท จ่าอากาศตรี พลทหาร พลทหารใหม่อินทรธนู 50px 50px 50px 50px 50px 50px 50px 50px 50px
ระบบชั้นยศในอดีต
ระบบชั้นยศในอดีตเริ่มใช้งานตั้งแต่ปี 1955 โดยรับเอาระบบยศทหารของสหภาพโซเวียต ต่อมาในปี 1965 เกิดการปฏิวัติวัฒนธรรม และมีคำสั่งให้ยกเลิกการใช้งานยศทหารทั้งหมด เนื่องจากถูกมองว่าเป็นสัญลักษณ์ของชนชั้นในกองทัพ ยศทหารอากาศสมัยนี้ต่างจากยศทหารบกตรงที่ไม่มียศระดับจอมพลอากาศ

ชั้นยศ <small>คงจุนต้าเจี้ยง <small>คงจุนซ่างเจี้ยง <small>คงจุนจงเจี้ยง <small>คงจุนซ่าวเจี้ยง <small>คงจุนต้าเซี่ยว <small>คงจุนซ่างเซี่ยว <small>คงจุนจงเซี่ยว <small>คงจุนซ่าวเซี่ยว <small>คงจุนต้าเว่ย <small>คงจุนซ่างเว่ย <small>คงจุนจงเว่ย <small>คงจุนซ่าวเว่ย <small>คงจุนซื่อหยวน อังกฤษ Air ForceSenior General Air ForceGeneral Air ForceLieutenant general Air ForceMajor general Air ForceSenior colonel Air ForceColonel Air ForceLieutenant colonel Air ForceMajor Air ForceSenior Captain Air ForceCaptain Air ForceFirst lieutenant Air ForceSecond lieutenant Air Officer cadet ไทย พลอากาศเอกพิเศษ พลอากาศเอก พลอากาศโท พลอากาศตรี นาวาอากาศเอกพิเศษ นาวาอากาศเอก นาวาอากาศโท นาวาอากาศตรี เรืออากาศเอกพิเศษ เรืออากาศเอก เรืออากาศโท เรืออากาศตรี นักเรียนนายเรืออากาศอินทรธนู 50px 50px 50px 50px 50px 50px 50px 50px 50px 50px 50px 50px 50px

ดูเพิ่ม
 ยศตำรวจสาธารณรัฐประชาชนจีน
 ยศตำรวจสาธารณรัฐจีน
 ยศทหารสาธารณรัฐจีน (ไต้หวัน)
# นิวเอจ
นิวเอจ (New Age) อาจหมายถึง

 ลัทธินิวเอจ - ความเคลื่อนไหวทางสังคม
 ดนตรีนิวเอจ - แนวเพลง
# ศรีเอี่ยม
ศรีเอี่ยม อาจหมายถึง
 วัดศรีเอี่ยม
 โรงเรียนศรีเอี่ยมอนุสรณ์
 แยกศรีเอี่ยม จุดตัดระหว่างถนนศรีนครินทร์, ถนนเทพรัตน และทางพิเศษบูรพาวิถี
 สถานีศรีเอี่ยม
# จุดวสันตวิษุวัต
จุดวสันตวิษุวัต หรือ จุดแรกของกลุ่มดาวแกะ  ในทางดาราศาสตร์ คือหนึ่งในสองจุดที่เป็นจุดตัดระหว่างสุริยวิถีกับเส้นศูนย์สูตรท้องฟ้า (อีกจุดคือจุดศารทวิษุวัต)

ที่จุดนี้ ค่ามุมไรต์แอสเซนชันและลองจิจูดสุริยวิถีจะมีค่าเป็น 0 องศา และช่วงเวลาที่ดวงอาทิตย์เคลื่อนผ่านจุดนี้ (เมื่อมองจากโลก) จะเรียกว่า วสันตวิษุวัต質問3-1）何年後かの春分の日・秋分の日はわかるの？ 国立天文台、よくある質問

จุดวสันตวิษุวัตเป็นจุดกำเนิดของทั้งระบบพิกัดสุริยวิถีและระบบพิกัดศูนย์สูตร จนกระทั่งมีการให้คำนิยามใหม่โดยสหพันธ์ดาราศาสตร์สากล ซึ่งใช้ตั้งแต่ปี 2009

ตำแหน่งของจุดวสันตวิษุวัตบนทรงกลมท้องฟ้า เลื่อนไปทางทิศตะวันตกเนื่องจากการหมุนควงของแกนโลก (การเคลื่อนถอยของวิษุวัต) โดยวัฏจักรของการหมุนควงคือ 25800 ปี จุดวสันตวิษุวัต ยังใช้เป็นข้อมูลอ้างอิงในวิธีกำหนดภาวะทั้ง 24 ของปฏิทินสุริยจันทรคติ

 จุดวสันตวิษุวัตและกลุ่มดาว 
จุดวสันตวิษุวัต นั้นมีชื่อเรียกในภาษาอังกฤษว่า the first point of Aries โดยคำว่า Aries อาจหมายถึงราศีเมษในจักรราศี หรือกลุ่มดาวแกะก็ได้ เนื่องจากในช่วงศตวรรษที่ 2 ก่อนคริสตกาลซึ่งเป็นช่วงที่จักราศีได้ถูกกำหนดขึ้นนั้นจุดวสันตวิษุวัตอยู่ในกลุ่มดาวแกะ จึงได้เป็นที่มาของชื่อ

ในทางศาสนาคริสต์ กลุ่มดาวปลา (ราศีมีน) ถือเป็นกลุ่มดาวศักดิ์สิทธิ์ นั่นเป็นเพราะเมื่อนำอักษรขึ้นต้นของคำว่า "Ιησους Χριστος, Θεου 'Υιος Σωτηρ" (พระเยซูคริสต์ พระบุตรของพระเจ้า พระผู้ช่วยให้รอด) มาเขียนต่อกันจะเป็น Ι-Χ-Θ-Υ-Σ- ซึ่งแปลว่า "ปลา" ในภาษากรีก "ιχθυς" และเพราะว่าจุดวสันตวิษุวัตอยู่ในกลุ่มดาวปลาในสมัยที่พระเยซูประสูติ

ในปัจจุบันนี้จุดวสันตวิษุวัตก็ยังคงอยู่ในกลุ่มดาวปลา

 แนวคิดว่าด้วยเรื่องยุคของราศีกุมภ์ 
ในหมู่นิวเอจ ได้ถือเอากลุ่มดาวที่มีจุดวสันตวิษุวัตตั้งอยู่เป็นสัญลักษณ์ของยุค โดยในกลุ่มดาวหนึ่งจะนานประมาณ 2,000 ปี จุดวสันตวิษุวัตอยู่ในกลุ่มดาวปลามาตั้งแต่คริสต์ศตวรรษที่ 1 มาจนถึงปัจจุบัน แต่ได้มีการกล่าวอ้างกันว่าได้เข้าสู่กลุ่มดาวคนแบกหม้อน้ำในราวปลายคริสต์ศตวรรษที่ 20 (หรือบางคนกล่าวว่าขณะนี้อยู่ในช่วงเปลี่ยนผ่าน) ในบรรดาผู้ที่สนับสนุนแนวคิดนี้ ยุคปัจจุบันเรียกว่า ยุคของราศีกุมภ์ (age of Aquarius) โดยมองว่ากลุ่มดาวคนแบกหม้อน้ำ (ราศีกุมภ์) เป็นสัญลักษณ์ของการเปลี่ยนแปลง โดยอ้างว่ามีการเปลี่ยนแปลงระดับโลกบางอย่างเกิดขึ้น

คำนี้บางครั้งยังถูกอ้างถึงโดยนักโหราศาสตร์บางคน แต่ก็ไม่มีอะไรเกี่ยวข้องกับโหราศาสตร์ตะวันตกแบบดั้งเดิม

อย่างไรก็ตาม ในความเป็นจริงแล้วกว่าจุดวสันตวิษุวัตจะเข้าสู่กลุ่มดาวคนแบกหม้อน้ำจริง ๆ ก็คืออีกกว่า 500 ปีข้างหน้าโน่น鈴木敬信 (1986) 『天文学辞典』、地人書館、225頁。 นอกจากนี้แล้ว การแบ่งพื้นที่ของกลุ่มดาวนั้นมีความไม่เท่าเทียมกัน ซึ่งแตกต่างจากจักรราศีที่แบ่งเท่า ๆ กันหมด ดังนั้นระยะเวลาของยุคจักรราศีจึงอาจไม่ได้จำกัดเพียง 2,000 ปี นอกจากนี้ บางคนโต้แย้งว่าการแบ่งเวลาในโหราศาสตร์ไม่มีส่วนเกี่ยวข้องกับการเปลี่ยนแปลงของจุดวสันตวิษุวัตウド・ベッカー（編）『図説・占星術事典』、同学社。
# เมอร์นีอิท
เมอร์นีอิท หรือ เมริต-นีอิท เป็นพระมเหสีและผู้สำเร็จราชการแทนพระองค์ของอียิปต์โบราณในช่วงราชวงศ์ที่หนึ่ง พระองค์อาจจะทรงเป็นผู้ปกครองอียิปต์โดยราชสิทธิของพระองค์เอง ตามบันทึกอย่างเป็นทางการหลายฉบับ หากเป็นกรณีดังกล่าวและพระมเหสีพระนามว่า นีอิทโฮเทป จากราชวงศ์ก่อนหน้านี้ ไม่เคยทรงขึ้นปกครองในฐานะผู้สำเร็จราชการแผ่นดินอิสระ พระนางเมอร์นีอิทอาจจะทรงเป็นฟาโรห์สตรีพระองค์แรกและเป็นสมเด็จพระราชินีนาถพระองค์แรกที่ทรงครองราชย์ในประวัติศาสตร์ที่บันทึกไว้ พระองค์ทรงขึ้นปกครองเมื่อประมาณ 2950 ปีก่อนคริสตกาลTeeter, Emily (ed.). Before the Pyramids, The Origins of Egyptian Civilization. The Oriental Institute of the University of Chicago, 2011, p. 207 ซึ่งยังเป็นช่วงระยะเวลาที่ไม่แน่นอน พระนามของพระองค์ หมายถึง "ผู้เป็นที่รักของเทพีนีอิท" และจารึกของพระองค์ที่ก็ยังปรากฎสัญลักษณ์ของเทพเจ้าอียิปต์โบราณพระองค์นั้น พระองค์อาจจะทรงเป็นพระราชธิดาของฟาโรห์ดเจอร์และอาจจะเป็นพระอัครมเหสีของฟาโรห์ดเจตซึ่งหมายความว่าพระองค์จะเป็นพระราชนัดดาของฟาโรห์พระองค์แรกแห่งอียิปต์พระนามว่า นาร์เมอร์ นอกจากนี้พระองค์ยังเป็นพระราชมารดาของฟาโรห์เดนWilkinson, Toby A.H. Early dynastic Egypt Routledge; 1 edition (14 Jun 2001)  p.74  ผู้ซึ่งทรงขึ้นครองราชย์ต่อจากพระองค์